Gætirðu komið aðeins hingað, mamma?
Ha? –Ég bað þig um að koma.
Komdu bara sjálfur.
Við fengum sendan stóran kassa. –Er það?
Þetta er vörusending. –Frá hverjum? –Ég veit það ekki.
Þetta er til mín.
Mér varð hugsað til þín.
Elsku M, ég vona að þetta hjálpi.
Ég vildi bara óska að ég gæti gert eitthvað meira.
Knús og kossar, J.S.P. Justine Saint Pierre.
Ó, David, loksins man einhver af mínum kæru vinum eftir mér
og alveg vissi ég að það yrði Justine.
Hún er erfið þegar hún er full en við vorum alltaf mjög nánar.
Til hamingju með Allez Vous– byrjendasettið þitt.
Þessi kaldlynda hóra. –Hvað er Allez–Vous?
Þetta er svikamylla. Fjárans snyrtivörurnar hennar.
Þetta er píramídasvindl fyrir örvæntingarfullar húsmæður
og leikara sem fá ekki hlutverk.
Hvað getum við grætt á þessu?
Þetta er móðgun, David. Við endursendum þetta.
Það virðist sem maður geti unnið Audi.
Hvernig á litinn? –Kampavínslitan, sjáðu bara.
Eins og manni tækist einhvern tíma
að selja nóg af þessu rusli til að fá bíl.
Kristi Stubbs og hópurinn hennar í Montreal seldu nóg til að fá bíl.
Ekki trúa öllu sem þú lest, elskan mín.
Brenndu þetta allt saman. Ekki samt maskarann.
Ray getur ekki lánað mér bílinn sinn í dag
af því hann þarf að aka 92 ára gamalli móður sinni eitthvað.
Hvert þarf 92 ára kona svo sem að fara?
Ég veit það ekki, John. Kannski á spítala?
Já, kannski. Mig vantaði bara bílinn til að komast á fundinn.
Hvaða fund? –Æ, ég þurfti bara að gera dálítið.
Hvað var það?
Atvinnuleysisbótaumsókn.
Til að geta fengið atvinnuleysisbætur
verð ég að mæta á fund í dag
og núna neyðist ég til að fara til Rolands
til að fá bílinn hans lánaðan svo ég komist til Elmdale
til að fá peningana.
Mér finnst þú hugrakkur
og þótt ég hafi ekki búist við að við þyrftum að lifa á matarmiðum
finnst mér eitthvað mjög karlmannlegt við það
hvernig þú tekur á þessum aðstæðum.
Ég ætla að fá lánaðan bíl til að ég geti farið og betlað peninga.
Ég held að þú þurfir aðeins að hækka karlmennskustaðalinn þinn.
Roland! –Blessaður, Johnny.
Hæ. –Ha? –Hæ.
Ég heyri ekki í þér. –Dreptu á vélinni.
Ég heyri ekki í þér, vélin er í gangi.
Dreptu á henni.
Dreptu á vélinni, heimski tíkar...
Hvað get ég gert fyrir þig, heimski tíkar...?
Blessaður, Roland. Ég þarf að fá bílinn þinn lánaðan.
Ég þarf að mæta á mikilvægan fund í dag
og þarf virkilega á honum að halda.
Auðvitað, Johnny. Þú veist að bíllinn minn er bíllinn þinn
hvenær sem þú þarft að fá hann lánaðan.
Það er í góðu lagi mín vegna. Ekkert mál.
Það er fallega gert. Mjög indælt.
Þar sem ég er eigandi bílsins værirðu til í að gera mér greiða?
Þegar þú skilar honum viltu þá setja sætið aftur upp
eins og það var. Ég kynni vel að meta það.
En ég geri það. –Þú gerir það reyndar ekki.
Ef þú værir til í það kynni ég vel að meta það.
Ég held í það minnsta að ég geri það.
Hér eru lyklarnir.
Takk fyrir.
Þegar þú skilar honum værirðu þá til í að bakka honum í stæðið
því annars þarf ég að snúa hálsinum svo svakalega í fyrramálið.
Já, ég skal bakka honum í stæðið.
Það væri frábært fyrst hálsinn á mér er svona eins og hann er.
Ég bakka honum í stæðið.
Ég þurfti að fá meira rúðupiss mun fyrr en venjulega.
Ég er samt ekki að fara fram á neitt.
Ég hef ekki komið nálægt rúðupissinu.
Einhver gerði það. –Ég nota það aldrei.
Þá er það líklega ímyndaði vinur þinn sem notar rúðupissið.
Ég ætlast ekki til að þú endurgreiðir mér
en borgaðu bara það sem þér finnst sanngjarnt.
Það væri æðislegt.
Segjum það. Ég nota það samt aldrei.
Útvarpið var stillt á rás 4 en ég vil hlusta á rás 10.
Á ég að segja þér nokkuð? Ég ætla að labba.
Hvert ertu að fara? –Ég ætla að labba, Roland.
Hvað meinarðu með að þú ætlir að labba?
Ég vil ekki bílinn þinn. –En bíllinn er bara hér.
Um hvað ertu að tala? –Ég þarf ekki bílinn þinn.
Hann verður bara hér í allan dag.
Ég spyr bara, en værirðu kannski til í að pumpa í dekkin af og til?
Bonjour. Nú þegar þú hefur opnað Allez Vous–byrjendapakkann
skulum við byrja á að tala um ráðin og brellurnar
sem þið þurfið að kunna til að vinna ykkur inn
allt að 600 þúsund dollara á ári.
Það eru 50 þúsund á mánuði sem gera 7000 dollara á viku.
Nei, það passar ekki. Hún kláraði ekki menntaskólann.
Þið hafið eflaust heyrt talað um ýmsar svikamyllur
sem eiga að gera mann ríkan
en þetta er engin svikamylla heldur kerfi.
Sjáðu allt sem hún hefur látið gera við sig.
Alveg fáránlegt.
Sækið því blað og blýant því ég er í þann mund
að deila með ykkur nauðsynlegum ráðum og brellum
til að hámarka sölulíkur ykkar.
Ef ykkur finnst þetta hljóma draumi líkast
ættuð þið að veita ráðum mínum og brellum athygli.
Það besta við þetta er að vörurnar selja sig sjálfar.
Hvenær fáum við að heyra um ráðin og brellurnar?
Við höfum horft á þetta í fimm mínútur en hún talar í gátum.
Það er vegna þess að þetta er svikamylla.
Ef pabbi þinn er tilbúinn
til að fara þarna út eftir og selja sál sína
þá getum við ekki verið þekkt fyrir annað
en að reyna að selja þetta drasl. Hvað er þetta?
Þetta er sólarbrúnkukrem.
Við skulum selja það, það getur varla verið erfitt.
Þið seljið ykkur sjálf.
Þið seljið á meðan þið notið Allez Vous.
Við þurfum að hafa hádegisverðaruppákomu.
Hádegisverðaruppákomu? –Já.
Við bjóðum vinum okkar hér í bænum til hádegisverðar.
Það er það minnsta sem við getum gert.
Kerfi, stuðningur, ráð, brellur, samfélag, tækifæri, ráð...
Twyla? –Já?
Ted bað um ristað brauð en ekki franskar
en samt fékk hann franskar.
Værirðu til í að vera best og... –Ó, fyrirgefðu.
Þetta er allt í lagi. Ég er alveg sáttur við þetta.
Mér finnst franskar góðar og ætla bara að borða þær.
Hún er á fyrsta degi í hreinsunar– kúrnum og er þess vegna...
Ég get farið með þetta til baka. –Það væri reyndar fínt.
Nei, það er óþarfi, takk.
Leyfðu mér bara að borða morgunmatinn minn, Lex.
Það er ekki eins og það sé glerbrot í þessu.
Er glerbrot í matnum? –Nei, engin glerbrot.
Aðeins hellingur af góðu bragði sem ég hlakka til að finna.
Frábært.
Ég var bara að reyna að hjálpa þér.
Ef þú vilt hjálpa skaltu borða eitthvað.
Mér líst ekki á áhrifin sem hreinsunin hefur
á heilann í þér. –Þú ert mjög ókurteis.
Fyrirgefðu að ég skyldi æpa.
Er hann ekki flottur? –Alveg meiriháttar, Bob.
Ég vaknaði í morgun og sagði við sjálfan mig
að ég yrði að kaupa mér bíl.
Kannski lendi ég í að þurfa að fara á viðskiptafund í Elmdale
einn daginn og þá lendi ég í vanda.
Ég hefði samt ekki haldið að þú hefðir áhuga á svona bíl.
Það er einmitt svona bíll sem ég hafði í huga.
Ég myndi mjög gjarnan vilja reynsluaka þessari elsku.
Er það?
Ég er með lyklana. Skreppum í bíltúr.
Ekki með þér, Bob. Ég vil ekki ónáða þig.
Það er ekkert mál.
Mig langar bara að fá að fara einn á bílnum, Bob.
Þetta er svona gikksháttur í mér þegar ég kaupi bíla.
Þá vil ég upplifa bílinn einn og sjálfur.
Bara ég og vélin, skilurðu mig? –Nei, ég geri það ekki.
Mig langar bara að reynsluaka bílnum í smástund.
Ætlarðu þá bara einn hring um hverfið?
Einu sinni í kringum hverfið og kannski fyrir hornið
og upp þessa götu.
Hvaða götu? –Þessa götu. Ég ætla upp þessa götu.
Þá það, en ekki beygja til vinstri. Þá lendirðu á þjóðveginum
og ég vil alls ekki að bíllinn fari út á þjóðveginn.
Hvað ætti ég að vilja út á þjóðveginn?
Þú veist að það hjálpar mér ekki að gera við girðinguna
ef þú horfir bara á hana. –Já, ég veit það.
Ég var bara að hugsa um Ted og hvað hann væri indæll og örlátur.
Hann er eiginlega of örlátur.
Mig langar stundum að taka hann kverkataki
og skipa honum að hætta að vera svona örlátur og indæll.
Hann hefur alltaf verið svona.
Ég skammast mín fyrir að hafa neglt hann fastan við skáp.
Negldirðu einhvern fastan við skáp? –Þá var ég annar maður.
Það hefur ýmislegt breyst síðan ég var í menntaskóla.
Hvað gerði hann til að þú gerðir eitthvað svona?
Hann heilsaði mér alltaf á göngunum og það fór í taugarnar á mér.
Já, ég átta mig á því. –Fer hann í taugarnar á þér?
Hvað meinarðu? Nei. Alls ekki. –Jú.
Nei, það sem ég á við er að almennt er það þannig
að ef maður pantar sér morgunverð og fær pöntunina
ekki rétt afgreidda þá skilar maður matnum og fær réttan mat.
Ég skila aldrei mat. Mér finnst það svo dónalegt.
Ó, nei. Skrambinn.
Andskotans vesen.
Hvað er í gangi?
Góðu fréttirnar eru þær að þú þarft bara nýja viftureim
og þá kemstu af stað aftur. –Gott að heyra.
Það var áríðandi að ég kæmist til Elmdale í dag, Roland.
Takk fyrir að hjálpa mér.
Ekkert mál, Johnny. Hvert er förinni heitið?
Það væri fínt ef þú hleyptir mér út í miðbænum einhvers staðar.
Nú nú, þú vilt ekki segja mér hvert þú ætlar. Það er áhugavert.
Þetta er bara viðskiptafundur. Ég þarf bara að hitta mann.
Hvaða mann? –Peningamann.
Þetta er peningamál.
Það verður erfitt fyrir mig að koma þér á þennan fund
ef ég veit ekki hvert við eigum að fara, Johnny.
Hvers vegna er það svona mikið leyndarmál?
Það er ekkert leyndarmál. Það er ekki leyndarmál, Roland
og þú ekur bara á 40 kílómetra hraða.
Værirðu til í að gefa aðeins í?
Af hverju þarftu að flýta þér svona?
Hvað liggur á? Ég skil það ekki heldur.
Skrifstofan lokar klukkan fjögur. –Hvaða skrifstofa er það?
Skrifstofa peningamannsins sem ég ætla að hitta.
Hvaða peningamaður er það?
Þessi sem ég á í viðskiptum við. Ég sagði þér það.
Hvert erum við að fara? –Á skrifstofu vinnumálastofnunar.
Ég ætla að sækja um atvinnuleysisbætur.
Þú skalt bara halda öllu svona fyrir þig.
Ég veit ekki hvers vegna þú segir mér það.
Góðan og blessaðan daginn.
Ég vona að allir séu með fullt glas.
Okkur hefur langað að bjóða ykkur til okkar í óratíma
því þið tókuð öll svo vel á móti okkur
hérna í himneska smáþorpinu ykkar.
Ef þið vilduð vera svo vænar að fylgja mér
er David með smárrétti hérna í aðliggjandi svítunni.
David! Það eru komnir gestir.
Þú áttir að vera búinn að ganga frá öllum þessum gæðavörum.
Ég hlýt að hafa gleymt mér.
Sætin eru þakin Allez Vous–vörum.
Já, ég veit það.
Ég kunni bara ekki við að leggja þessar hágæða parabenlausu vörur
frá mér á gólfið. Komið endilega inn.
Ég sé að það gengur allt rosalega vel hjá ykkur.
Komdu, við verðum að stoppa í svolitla stund.
Við létum sjá okkur og nú getum við farið.
Mamma þín bauð mér að koma. –Hún bauð öllum að koma.
Geturðu ekki neitað svona einu sinni, Ted?
Gætirðu kannski haldið á þessum varalit, Jocelyn?
Ronnie, þetta er steinefnaríkt rakakrem.
Þú getur haft það í kjöltunni eða prófað það.
David. Nú er ekki rétti tíminn til að ræða um afsláttarkjörin
sem kaupendum Allez Vous varanna standa til boða.
Ég er að spá í að fá mér hádegismat annars staðar.
Má ég koma með þér? –Nei, ég held ekki.
Ég var svo spenntur fyrir
yngingarkreminu frá Allez Vous og húðdropunum góðu.
Þú yrðir hrifin af þessari vöru, Alexis.
Þetta snýst allt um öldrun húðarinnar og þurra húð.
Oj bara, David.
Ég veit að þú ert spenntur fyrir því
að verða hluti af stærsta markaðssamfélagi álfunnar
en er þetta samt ekki einum of?
Þú ert furðulegur í framan. –Framan í mér?
Ef eitthvert ykkar vill spyrja einhvers varðandi vörurnar
eða hvernig maður fari að því
að vinna sér inn allt að 600 þúsund dollara á ári
get ég svo sem upplýst ykkur um það.
Í millitíðinni skuluð þið endilega borða, drekka
og skála fyrir mögulegri fegurð ykkar.
Hvað get ég gert fyrir þig í dag, herra minn?
Ég heiti Johnny Rose og er hér til að fá peninga.
Fá peninga?
Ég þarf að fá ávísun, helst í dag.
Best væri að fá hann innan nokkurra mínútna
af því það bíður maður eftir mér úti í bíl.
Við afhendum fólki ekki peninga si svona.
Fyrst þurfum við að fá upplýsingar.
Já, auðvitað.
Hvað heitirðu? –Johnny Rose.
Síðasti atvinnuveitandi þinn? –Johnny Rose.
Hvað vannstu lengi hjá sjálfum þér? –Allt mitt líf.
Hvers vegna ertu atvinnulaus? –Ég seldi fyrirtækið
og fjármálastjórinn minn stakk af með peningana.
Borgaðirðu tryggingagjaldið? –Ég bara veit það ekki.
Kannski og kannski ekki. Það kom aldrei inn á borð til mín.
Við getum ekki afhent þér peninga
nema þú hafir lagt eitthvað af mörkum til sjóðsins.
Ég held að þú skiljir mig ekki. Ég var með hundruð manna í vinnu.
Nú er ég sjálfur atvinnulaus.
Það þýðir samt ekki að þú eigir rétt á atvinnuleysisbótum.
Ég missti vinnuna. –Þú misstir fyrirtækið þitt.
Leyfðu mér að útskýra þetta fyrir þér.
Ég þarf peninga til að koma aftur undir mig fótunum
því þá get ég aftur ráðið fólk í vinnu
og það myndi spara ykkur peninga til lengri tíma litið.
Er ég sá eini hér sem hefur einhvern skilning á því
hvernig efnahagslífið virkar?
Leyfðu mér að útskýra þetta fyrir þér, hr. Rose.
Ef þú getur ekki sannað að þú hafir lagt þitt af mörkum
til samfélagsins uppfyllirðu ekki skilyrðin.
Ef þér var sagt upp eða varst rekinn úr vinnu
og getur sannað að þú hafir leitað að vinnu gegndi öðru máli.
Ég vil fá að tala við yfirmann þinn.
Ég er yfirmaðurinn. –Þú stendur þig mjög vel.
Hver hefur áhuga á þessu?
Það virðist enginn hafa áhuga.
Út með þig.
Ég veit að einhvern hér inni langar að taka þátt í þessu ævintýri.
Það er rosalega erfitt að fá þennan kampavínslita Audi, Moira.
Fyrirgefðu? –Láttu mig þekkja það.
Við Roland höfum verið sölufulltrúar Allez Vous í tvö ár
og við ökum enn um á gamla skrjóðnum.
Ertu ráðgjafi hjá Allez Vous?
Ég er reyndar framkvæmdastjóri á svæðinu.
Ég er svæðisstjóri.
Ég er framkvæmda– og svæðisstjóri.
Ég gafst upp. –Hvað?
Það greip um sig Allez Vous æði hér í bænum í hitteðfyrra
og þið hefðuð bara átt að sjá okkur.
Á hálfum mánuði höfðum við selt
helmingi íbúanna allt saman og þeir seldu okkur sitt.
Það er fyndið. –Þetta var óttalegt vesen
og það mynduðust fljótt margir litlir söluhópar
og því varð útilokað að komast nokkuð áfram.
En gangi ykkur samt rosalega vel.
Ég held að við höfum eitthvað misskilið hvort annað.
Ef ég gaf á einhvern hátt í skyn að...
Nú er ég að loka, hr. Rose.
Hvað tekur þetta eiginlega langan tíma, Johnny?
Ég þarf nefnilega að gera... –Roland?
Halló, Marnie. Hvað segirðu gott?
Ég hef ekki séð þig lengi. –Það er orðið langt síðan síðast.
Við Marnie vorum... hvernig á ég að orða það?
Nánir vinir í gaggó.
Passar það ekki, Marnie?
Svona nú, þetta er nóg.
Marnie er hrifin af slæmu strákunum. –Roland!
Hugsarðu almennilega um slæma strákinn minn hérna?
Nei, hún er voðalega þrákelkin í sambandi við þetta allt.
Ég fæ ekki neitt.
Hr. Rose uppfyllir því miður ekki skilyrði til að fá bætur
því hann hefur aldrei verið í vinnu.
Sagði hann þér ekki frá starfinu hjá mér?
Hvaða starfi? –Sagðirðu henni ekki frá því?
Nei, ekki í smáatriðum.
Það eru mikilvægar upplýsingar, hr. Rose.
Ef þú vinnur hjá Roland ertu launþegi. –Já.
Ég hafði gleymt því.
Í hverju fólst starfið?
Ég var nú meira í svona ráðgjafastörfum.
Nei, nei, nei, nei, nei. Ekki í ráðgjafastörfum.
Hann var aðstoðarmaður minn. Hann var mín hægri hönd.
Hann sótti ýmislegt fyrir mig.
Ég sagði honum hvert hann ætti að fara og hann þaut af stað
og sótti það fyrir mig. Hvað sóttirðu aftur fyrir mig?
Þú sóttir til dæmis... –Kaffi.
Já, þú sóttir kaffi og... –Ég sótti fyrir hann kaffi.
Stundum þurftirðu að sækja... –Vasaklút.
Þú sóttir til dæmis... –Fötin mín úr hreinsun.
Þú þurftir einmitt að gera það. –Þegar hann mátti ekki vera að því.
En hvað með þessa hér? Eru þetta ekki skór?
Ég kom ekki nálægt skónum. Ég held að það hafi ekki verið...
Þú gerðir eitthvað við skóna. –Ég pússaði þá við og við.
Hann þurfti að gera það af og til.
Hann var frábær starfsmaður og ég þurfti virkilega á honum að halda
því þú veist hvað ég hef oft mikið að gera.
Já, það veit ég.
Því miður neyddist ég til að sparka honum vegna niðurskurðar.
Ég hugsa að við getum gert eitthvað í þessu.
Hæ.
Ég kem í friði.
Hvað er þetta? –Ég veit það ekki. Kornamaski eða eitthvað slíkt.
Ég tók þetta úr kremhrúgunni sem enginn vildi kaupa.
Þetta var hugulsamt af þér.
Fyrirgefðu hvað ég var ókurteis.
Þú verður samt að skilja
að þú ert fyrsti indæli gaurinn sem ég hef verið með.
Ég er ekki alltaf indæll, Lex.
Mig langar bara til að fjölskyldunni líki við þig.
Líkar henni ekki við mig? –Jú, auðvitað.
Henni líkar vel við þig en hefur alltaf
litið niður á indælt fólk og telur það veiklynt.
Hún notfærir sér veikleika annarra.
Það að vera indæll er ekki merki um veikleika heldur.
Vertu þá reiður. Segðu eitthvað ljótt.
Ég get ekki bara orðið fúll upp úr þurru eins og þú.
Líttu þá á þetta eins og hlutverkaleik og láttu vaða.
Ég veit ekki.
Stundum finnst mér bróðir þinn dálítið hégómlegur.
Hann er svo hégómlegur að það er ömurlegt.
Þetta er flott, haltu áfram.
Mér finnst mamma þín líka stundum illa upplýst.
Hún er eiginlega alltaf illa upplýst.
Þetta er frábært. Haltu áfram.
Og síðan ert það þú. Hvað með sjálfa þig?
Ætlarðu bara að sitja iðjulaus alla daga
á meðan ég vinn og býð þér út að borða?
Þú þarft að drífa þig af stað og fá þér vinnu.
Þetta var einum of. –Já.
Ég fór yfir strikið. –Langt yfir það.
Þá er þetta komið. –Kærar þakkir.
Hættu nú.
Nei, Roland. Þú átt inni hjá mér.
Einn daginn, og kannski rennur sá dagur aldrei upp,
gæti hugsast að ég bæði þig um að gera svolítið fyrir mig.
Marlon Brando. –Já, en úr hvaða mynd?
Guðföðurnum.
Nei, þetta er úr myndinni um mafíósana. –Guðföðurnum.
Bíddu aðeins. Það rifjast upp.
Ég er í það minnsta þakklátur fyrir hjálpina, Roland.
Engar áhyggjur, Johnny. Mín var ánægjan.
Hvernig væri að þú keyptir slurk af rúðupissi og jöfnuðum þetta út?
Rúðupiss, ég sé um það.
Kannski kassa af Kleenex?
Mig hefur alltaf langað í svoleiðis.
Þessi var góður. –Ég var ekki að grínast.
Einn kassa af Kleenex snýtubréfi og svolítið af rúðupissi.
Þú klúðraðir þessu, Roland.
Roland!
Tíkarsonur.
Johnny, ég sagði þér að fara ekki út á þjóðveginn.
Mér þykir þetta leitt, Bob.
Líklega beygði ég óvart til vinstri.
Við skulum koma spottanum fyrir og koma honum inn á verkstæði
og svo göngum við frá pappírunum.
Hvaða pappírum?
Ég er búinn að fylla allt út og þú þarft bara að skrifa undir.
Þá áttu hann. –Ég ætla ekki að kaupa þennan bíl.
Snerist þér hugur?
Hann bilaði tvisvar sinnum. Þetta er bilaður bíll.
Þú ætlar að vera erfiður við mig. Ég skal slá 20 dali af honum.
Þú fengir ekki einu sinni 20 dali fyrir hann í brotajárn.
Jæja þá, 30 dali.
Hvað segirðu um ókeypis? Ég myndi ekki borga þér sent fyrir hann.
Þú ferð alveg með mig, Johnny. 50 dali.
Veistu hvað, Bob? Ég ætla að labba.
Ég skal láta gólfmottur fylgja með en þetta er mitt lokaboð.
Ég labba.
Íslenskur texti: Berglind Anna Sigurðardóttir